Taxi's uitgebrand tydens geweld in Jhb-middestad | Maroela Media
Taxi's uitgebrand tydens geweld in Jhb-middestad
Geweld het Saterdag tussen twee taxiverenigings in die Johannesburgse middestad uitgebreek en daartoe gelei dat minstens vier minibustaxi's uitgebrand is.
Die voorval het naby die Carlton-sentrum plaasgevind en minstens ses ander taxi's is ook beskadig.
Die geweld het gevolg nadat taxibestuurders van die Witwatersrand African Taxi Association (WATA) en die Nancefield Dube West Association (Nanduwe) slaags geraak het. Geen beserings is aangemeld nie.
Die polisie het nog geen verdagtes in hegtenis geneem nie en die provinsiale ondersoekeenheid ondersoek die voorval. Sake van kwaadwillige saakbeskadiging is aanhangig gemaak.
Jacob Mamabolo, Gautengse LUR vir vervoer, het die voorval van taxigeweld ten sterkste veroordeel.
"Dit ondermyn die werk wat die departement saam met die taxibedryf gedoen het om die situasie in die provinsie te stabiliseer. Ons doen 'n beroep op wetstoepassers om spoedig diegene wat agter die geweld is, aan die pen te laat ry."
Die spanning tussen die twee taxiverenigings hou glo verband met spesifieke roetes. Volgens die polisie is twee taxibestuurders Vrydag aangerand.
"Ons doen 'n beroep op die taxibedryf om van geweld af te sien. Hulle leierskap moet verantwoordelikheid neem en dit beëindig," het Mamabolo bygevoeg.
Grondwethof hoor gou saak oor reg om dié babas te begrawe
Handelaar in hof wat wapens glo onwettig verander
Brand af en kry klaar. Dit raak ook nou afgesaag. Regtig. Bou n brug en kom oor dit of word groot.
Bla bla bla, PE, Eastern Cape, Western Cape en nou J'burg, dit is nou soos die bendes hier in die Kaap, as jy maar lees is daar 'n paar wat mekaar uithaal oor drugs en so voort. So verminder hul mekaar, selfde met die Taxi's. Net jammer daar is altyd 'n dwaal koeèl wat 'n onskuldige siel tref